Document ID: /roh_data/filtered/fineweb-2-filterrobots_roh.jsonl.gz/17970

Il venderdi è stà l'ultim di da l'acziun «Rumantsch, what else?» – ed era temp per chattar amis ed amias.
Ti fas in per mai ed jau fatsch in per tai? Uschia faschevan ins pli baud novs amis ed amias, cun far bratschlets d'amicizia in per l'auter. Ed exact uschia han er noss redacturs da RTR vulì chattar il venderdi, l'ultim di da l'acziun «Rumantsch, what else?» massa novs amis ed amias per la Rumantschia.
Numerusas scolas grischunas han fatg bels bratschlets, e quels èn vegnids repartids a Berna. E natiralmain han ils novs amis era stuì far in bratschlet en return. RTR è sa postà sin la staziun a Berna cun in stand e la Microlotta, ed ha animà ils novs amis dad era trametter in bratschlet enavos ad in uffant grischun.
Rumantsch, what else?
La Svizra duai daventar pli rumantscha e la Rumantschia duai survegnir dapli amis.
RR actualitad 08:00